陳桂棟

陳桂棟，字大椿，四川鄰水縣人，明末政治人物。

崇禎三年（1630年）庚午科舉人，歷任直隸大名府內黃縣知縣、南直隸徐州知州，闖賊李自成攻徐州，積極防禦後解圍，論功陞陝西臨洮府知府，北京陷落，賊再來攻城，被執死，或言負官印墜城自盡。錢謙益爲其作死事狀。清乾隆三年奉文崇祀忠義『陳桂棟。鄰水人。崇禎庚午鄉薦。任內黃縣令。有惠政。陞徐州牧。適李賊圍城。桂棟殉節』。[雍正]《四川通志》卷十二『陳桂棟。崇楨三年庚午科舉人。任內黃縣。多異政以薦。擢南直隸徐州知州。闖賊李自成僞將攻城且陷。桂棟不屈。望北再拜。負印墜城死。民憐其忠。葬於徐州城北。江南錢謙益爲作死事狀。事載省志忠義傳。乾隆三年奉文崇祀』。[道光元年]《鄰水縣志》卷三「陳桂棟，天啟四年甲子舉人，任河南內黃縣令，多善政。擢南直隸徐州知州，甫兩月，流賊來寇，公登陴力禦，賊死傷甚眾，解圍去。論功進陝西臨洮府知府。命甫下，京師陷，賊復來攻。是時武弁聞京師失守，皆陰附賊。或勸公宜自爲計，公以「已辦一死」對，守益力。會武弁應賊，城遂破。公率家奴巷戰，身被十餘創，度不能出，乃負印墜城死。民憐其忠，葬於城下，錢謙益爲作《死事狀》。乾隆三年，祀忠義祠。」，[道光十八年]《鄰水縣志》卷四 『陳桂棟。字大椿。四川鄰水舉人。崇禎十六年任。死於寇。』、『邑宰陳桂棟墓。在縣西北楚王鎮南道旁。逆賊李自成遣騎據城，執桂棟殺之，藁葬於此。』。《內黃縣志》『崇禎十七年春三月，闖賊李自成遣騎二百入城，置偽官趙二良。知縣陳桂棟率邑紳城固知縣司五教守城，拒賊被執，俱死之』。光緒《內黃縣志》卷八。乾隆四十一年賜諡節愍『陳桂棟。鄰水舉人。任內黃知縣。有惠政。陞知徐州。崇禎八年闖賊圍州城殉節。本朝乾隆四十一年賜諡節愍。』。《嘉慶重修一統志》卷三百九十四「徐州知州陳桂棟，鄰水人，崇禎八年闖賊圍州城殉節，見《四川通志》」，《欽定勝朝殉節諸臣錄》「崇禎十六年冬十二月，流賊寇徐州，知州事陳公桂棟到任僅兩月，州民屢經兵火，戶不滿千，守禦具一無備，僚屬請迎降，公怒斥之曰：此我死所也。召士民激以大義，登陴力禦，賊死傷甚眾，解圍去。朝廷錄守城功，進陝西臨洮知府。命甫下，京師陷，賊復來攻。是時城中武弁聞京師失守，皆陰從賊，而百姓又以賊有三日不下即屠城之令，亦洶洶無固志。或語陳公曰：時事若此，公盍自爲計？且公已移他郡，則此邦非公責矣。公曰：我爲朝廷守土，固已辦一死，代者即至，吾亦與俱死耳。遂出己財募死士，守益力。會城守某應賊，城遂破。公馳馬入署，取印佩於身，率家奴巷戰，身被十餘創，度不能出，乃下馬登城，北向再拜，負印墜城死。賊既去，士民收骸骨，棺歛葬城下，丐余門人陳生屬爲狀。嗟乎！李自成一盜羊逋逃人耳，其眾烏合，其勢獸散，乃未二十年，遂舉三百年全盛之金甌，土崩瓦解，莫可誰何。雖曰天實爲之，亦人事有以致之也。蓋累世忠良，已盡於逆奄之斲喪，而周延儒、溫體仁身秉國鈞，凡內服大僚，外膺節鉞，久於其位而無患害者，皆巧佞庸鄙之人，社稷之傾危，漠然不以關其心，故一潰而不可救，雖有致命遂志之士，亦終於無可奈何，而徒以身殉也。悲夫！」，明徐州知州陳公守城死事狀，禮部尚書-錢謙益。

註釋

Category:明朝內黃縣知縣
Category:明朝徐州知州
Category:明朝臨洮府知府
Category:鄰水人
Category:諡節愍